./data/phi1014/phi002/phi1014.phi002.perseus-lat1.xml
Quidam se occidit;petitur ut insepultus abiciatur  contradicitur Adferre sibi coactus est manus assiduis malis Summam infelicitatum suarum in hoc remouit, quodexistimabat licere misero mori  Infelicissimeadolescens, cum te prohiberi etiam sepultura uideo,mirari desino quod peristi  Tales inimicos habes,ut etiam mortuum persequantur  Facilius miserumquam sceleratum fortuna uincit  Sumpsisti hocferrum, Cato, et quam inuidiosum, quod Catonemoccideris? Curti, perdideras sepulturam, nisi in mortereperisses  Quid est in uita miserius quam moriuelle ? quid in morte quam non posse sepeliri ? Quismiretur eum mori uoluisse, quem fugientem quoquefortuna persequitur? Omnibus natura sepulturamdedit: naufragos idem fluctus qui expulit sepelit;suffixorum corpora crucibus in sepulturam suamdefluunt; eos qui uiui uruntur, poena funerat Irascere interfectori, sed miserere interfecti  Homicida,inquid, est, quia se occidit  Huic irasceris? proquo irasceris? Non aliud Scaeuolae Muciocognomen dedit et capto contra Porsennam regemlibertatem reliquid, quam uilitas sui  non aliud Codrumillud ceteris imperatoribus exemplum dedit quamquod positis imperatoris insignibus ad mortemcucurrit,  nec ullo maior dux fuit quam quod seducem non esse mentitus est  Non postulo utgloriosum mori, sed ut tutum sit  Non magis crudelessunt qui uolentes uiuere occidunt, quam qui uolentesmori non sinunt  Curtius deiciendo se inpraecipitem locum fatum sepulturae miscuit; celebreturCato: huic miserrimo, quod aliquid non ignaue despiritu suo statuit, tantum inpune sit  Etiamuulnera infelicis in crimen scrutantur  Aestimate anuiuere licuerit, cui ne mori quidem licuit Pars altera  Facinus indignum si inueniunturmanus, quae sepeliant eum quem occiderunt suae Sumsit gladium, uideo ardentes oculos — in quem,nescio; quod solum scio, scelus cogitat  Nesciocuius sibi criminis conscius confugit ad mortem,cuius inter scelera etiam hoc est, quod dampnarinon potest  Contra hos inuentum est, ut aliquidpost mortem timerent, qui non timent mortem Nihil non ausurus fuit qui se potuit occidere